Юлія Алегаўна Самойлава

Ю́лія Але́гаўна Само́йлава (нар. , Ухта, Комі АССР, РСФСР, СССР) — расійская спявачка.

 Біяграфія 
Нарадзілася ў рэспубліцы Комі (Комі АССР), горад Ухта. З дзяцінства брала ўдзел у розных конкурсах як мясцовага, так і міжнароднага ўзроўню. Вось найбольш яскравыя дасягненні Юліі ў дзіцячым і падлеткавым узросце:
 2002 год — Лаўрэат рэгіянальнага конкурсу «Сярэбраны капыток — 2002» — I месца. У дзіцячай намінацыі да 13 гадоў. Горад Інта.
 2003 год — Усерасійскі фестываль «На крылах мары», г. Масква.
 2003 год — рэгіянальны конкурс «Сярэбраны капыток — 2003» — II месца (ад 14 да 18 гадоў) г. Інта
 2005 год — адкрыты міжрэгіянальны конкурс «Веснавая капель» узроставая група да 30 гадоў. Лаўрэат I месца і Прыз глядацкіх сімпатый, г. Мурам.
 2005 год — Усерасійскі конкурс «ШЛЯГЕР — 2005» лаўрэат ІІ месца, г. Екацярынбург
 2006 год — Міжнародны Конкурс-Фестываль Роза Вятроў — І месца. Егіпет, г. Хургада.
Юлія Самойлава таксама прымала ўдзел у стварэнні цяжкай альтэрнатыўнай музыкі. У 2008 годзе, вясной, заснавала групу «TerraNova». Група праіснавала да 2010 года, запісаўшы 6 кампазіцый. За межамі рэспублікі Комі група вядомай не стала.

Вялікую папулярнасць, як у Расіі, так і за яе межамі, Юлія атрымала пасля таго, як стала фіналісткай трэцяга сезона праекта Алы Пугачовай «Фактар А», які праходзіў з 9 лютага па 21 красавіка 2013 года на канале «Расія 1». Ала Барысаўна Пугачова адзначыла Юлію прэміяй «Залатая Зорка Алы». Гэтая ўзнагарода — знак асабістага прызнання Прымадонны расійскай эстрады.
Вось найбольш яскравыя дасягненні ў перыяд з 2012 года:
 2012—2013 гады — «Новая Ухта», «ГРАН-ПРЫ» г. Ухта.
 2013 год — Расійскі тэлевізійны конкурс «Фактар А» 2 месца. г. Масква
 2013 год — Уладальніца ўзнагароды «Залатая Зорка Алы».
 2014 год — Уладальніца «V нацыянальнай прэміі імя Алены Мухінай» у намінацыі «Няскораная Нота».
 2014 год — Удзел ва ўрачыстай цырымоніі адкрыцця Зімовых Паралімпійскіх гульняў 2014.
Да 2014 года запісаны дзве кампазіцыі «Лайт» (словы: Самойлава Юлія, музыка: Самойлава Юлія), «Новый Дзень» (Словы: Канстанцін Арсенеў, Музыка: Аляксандр Якаўлеў). Таксама запісаны адзін дуэт з Юрыем (Гошай) Куцэнкам) — «Камета» (Словы: Юрый Куцэнка, музыка: Юрый Куцэнка). Гэты дуэт уключаны ў другі альбом Юрыя Куцэнкі.

Юлія Самойлава з дзяцінства перасоўваецца на інвалідным крэсле і мае першую групу інваліднасці па спадчынным захворванні. У 13 гадоў ёй быў пастаўлены дыягназ спінальная аміятрафія Вердынга — Гофмана.

Таксама Юлія Самойлава з’яўляецца переможцам унутранага конкурсу, праведзенага Першым каналам, па выніках якога стала прадстаўніком Расіі на конкурсе песні Еўрабачанне-2017 у Кіеве з кампазіцыяй «Flame Is Burning» (аўтар музыкі і слоў Леанід Гуткін).

 «Еўрабачанне-2017» 
12 сакавіка 2017 года «Першы канал» абвясціў, што для ўдзелу ў конкурсе «Еўрабачанне-2017» ў Кіеве абраў Юлію Самойлаву з песняй «Flame Is Burning». «Першы канал» займаўся адборам удзельніка ад Расіі, так як з’яўляўся транслятарам конкурсу ў Расіі.

Выбар Самойлавай выклікаў негатыўную рэакцыю з боку Украіны з-за выступлення Самойлавай у Керчы 27 чэрвеня 2015 года на гала-канцэрце фестываля «Свет спорту і дабра» без спецыяльнага дазволу на ўезд ад украінскіх уладСБУ известно о выступлениях представительницы РФ на Евровидении в оккупированном Крыму «Новое время», 13.03.2017.. Украінскі музыкант і акцёр, пазаштатны саветнік міністра культуры Украіны Антон Мухарскі «Ораст Люты» запрапанаваў сустрэць Самойлаву ў аэрапорце сотняй пакалечаных байцоў АТА . 22 сакавіка 2017 года Служба бяспекі Украіны прыняла ряшэнне пра забарону на 3 гады ўезду Самойлавай на тэрыторыю УкраіныСБУ запретила Юлии Самойловой въезд на территорию Украины /ТАСС/, што азначала фізічную немагчымасць удзелу прадстаўніцы Расіі ў конкурсе «Еўрабачанне-2017»; спробы Еўрапейскага вяшчальнага саюза ўрэгуляваць пытанні выявіліся дарэмнымі і ў выніку Расія не была прадстаўлена на конкурсе 2017 годаДмитро Вачедін, Валерій Сааков. Організатори «Євробачення» погрожують виключити Україну з майбутніх конкурсів //«Deutsche Welle», 31.03.2017EBU Statement.

У падтрымку Самойлавай выступілі некаторыя расійскія артысты і шмат звычайных грамадзян краіны. У гарадах Рэспублікі Комі быў арганізаваны флэшмоб у яе падтрымку. Іосіф Кабзон выказаў думку, што спявачцы варта адмовіцца ад удзелу ў «Еўрабачанні». У адказ на забарону СБУ Першы канал і УДТРК падрыхтавалі сумесную заяву: «У тым выпадку, калі Украіна не дапускае Юлію Самойлаву да ўдзелу ў „Еўрабачанні“, у наступным годзе, без залежнасці ад месца правядзення конкурсу, Расію будзе прадстаўляць Юлія Самойлава».

Сама Юлія Самойлава 9 мая выступіла ў крымскім горадзе Севастопаль на святковым канцэрце, арганізаваным на плошчы НахімаваПевица, которую Украина не пустила на «Евровидение», споет «День победы» в Крыму «Детектор медиа», 09.05.2017.

 «Еўрабачанне-2018» 
11 сакавіка 2018 года ў эфіры «Першага канала» адбылася прэм’ера песні Юліі Самойлавай «I Won’t Break», з якой выканаўца прадставіла Расію на конкурсе песні Еўрабачанне 2018. Над кампазіцыяй працавалі Леанід Гуткін, Нета Німродзі і Ар’е Бурштэйн. Рэжысёрам відэакліпу на гэту кампазіцыю выступіў Аляксей Голубеў, які таксама стаў пастаноўшчыкам конкурснага нумару спявачкі ў Лісабоне. Спявачка выступіла ў другім паўфінале, збілася падчас выканання песні, але спявачцы дапамаглі бэк-вакалістыЮлия Самойлова забыла текст песни в полуфинале «Ев­ро­ви­де­ния». У фінал не прайшла, заняўшы 15 месца и атрымаўшы 65 балаў. Частка дзеячаў расійскага шоу-бізнесу нізка ацаніла выступленне Самойлавай на конкурсеЗвёзды шоу-бизнеса жёстко прокомментировали провал Самойловой на «Евровидении».

 Пасля Еўрабачання 
21 снежня 2018 года выйшаў першы міні-альбом Юліі Самойлавай «Спи» з некалькімі песнямі ў стылях synth-pop, synth-wave, а таксама ў рытмах techno, house і trip-hop. Альбом высока ацаніў Аляксей Мажаеў, адзначыўшы альтэрнатыўнае гучанне дэбютнага рэлізу спявачкі, далёкае духу Еўрабачання і тым музычным конкурсам, дзякуючы якім Юлія стала вядомай.

 Асабістае жыццё 
З 2015 года замужам за музыкантам Аляксеем Таранам, які працуе яе адміністратарамБиография. Личная жизнь.

 Дыскаграфія 
 Сінглы 
ДатаНазва12 сакавіка 2017Flame Is Burning23 мая 2017Яд13 верасня 2017Вдруг рядом друг11 сакавіка 2018I Won’t Break9 жніўня 2018Без одежд

 Альбом 
21 снежня 2018 — «Спи»

 Спасылкі 

 Афіцыйны сайт Юліі Самойлавай.
 Канал на YouTube

 Інтэрв’ю 
 Юлия Самойлова: «Очень много негатива в свой адрес слышу именно от людей на колясках»
 Юлия Самойлова: «С самого детства я представляла себя на Евровидении» 

Катэгорыя:Прадстаўнікі Расіі на конкурсе песні Еўрабачанне
Катэгорыя:Поп-вакалісты Расіі
Катэгорыя:Інваліды
Катэгорыя:Паэты-песеннікі Расіі
Катэгорыя:Удзельнікі конкурсу песні Еўрабачанне 2018